SET เปิดดิ่ง 14 จุดตามตปท. เซ่นยอดติดเชื้อ “โควิด” ระลอก 2 พ่วง IMF หั่นคาดการณ์ศก.โลก!
SET เปิดดิ่ง 14 จุดตามตปท. เซ่นยอดติดเชื้อ "โควิด" ระลอก 2 พ่วง IMF หั่นคาดการณ์ศก.โลก!
25 มิ.ย. 2563

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,318.94 จุด ลบ 14.49 จุด หรือ 1.09% สูงสุดที่ 1,319.57 จุด ต่ำสุดที่ 1,316.67 จุด มูลค่าการซื้อขาย 3.28 พันล้านบาท 
ด้าน บล.ฟินันเซีย ไซรัส ประเมินแนวโน้มตลาดวันนี้ คาด SET Index แกว่งตัวลงในกรอบ 1,320-1,340 จุด จากบรรยากาศการลงทุนที่เป็นลบ หลังตัวเลขผู้ติดเชื้อพุ่งขึ้นโดยเฉพาะในสหรัฐฯ ขณะที่หลายๆ ประเทศเริ่มมีสัญญาณการระบาดระลอกที่ 2 ของ COVID-19
นอกจากนี้ IMF ยังปรับลดคาดการณ์เศรษฐกิจโลกลง ทำให้เม็ดเงินไหลออกจากสินทรัพย์เสี่ยงเข้าหาสินทรัพย์ปลอดภัยมากขึ้น ทำให้ SET Index เกิดการปรับฐานลงหลังมี Valuation ค่อนข้างสูงจากการฟื้นตัวเป็น V-Shape รับความคาดหวังจากการ Reopen Economy ในช่วงก่อนหน้า